google/wiki40b huggingface dataset:
SS «Athenia»

I litteratur

Skipets forlis er et viktig element i Alyson Richmans roman Hele livet på en dag (Cappelen Damm 2013) - engelsk tittel The lost wife, hvor hovedpersonen Josef er en av de som overlever forliset mens hans foreldre og søster ikke gjør det.
Partesh

Bosetninger

Kommunen består av byen Partesh og to landsbyer, Pasjan og Donja Budriga.

Kultur

Bosetningene Partesh, Donja Budriga og Pasjan er bebodd av etniske serbere. Det finnes fire serbisk-ortodokse kirker i kommunen.

Økonomi

Økonomien er hovedsakelig basert på melkeproduksjon og småhandel.

Utdanning

Det finnes to barneskoler og fem videregående skoler i kommunen.
Peter- og Pauluskatedralen

Peter- og Pauluskatedralen (russisk: Петропавловский собор) er en kirke som ligger i Peter- og Paulusfestningen i St. Petersburg. Den ble bygget 1712–33 av arkitekt Domenico Trezzini på oppdrag av tsar Peter den store og innviet 28. juni 1733. Den er dermed en av St. Petersburg eldste bygninger. Tsar Peter selv og nesten alle hans etterfølgere er gravlagt i denne kirken. Tårnet er 122,5 meter høyt og krones av en engel som holder et kors. Kirken ble stengt i 1919 og gjenåpnet som museum i 1924. Fra 1990-tallet av har det igjen vært holdt gudstjenester.
Kulgam (distrikt)

Demografi

Ved folketellingen i 2011 var det 422 786 innbyggere i distriktet, mot 394 026 i 2001. Den urbane befolkningen utgjør 18,77 % av befolkningen.
Barn i alderen 0 til 6 år utgjorde 16,64 % i 2011. Antallet jenter i den alderen per tusen gutter var 882.
Silosmissalet

Silosmissalet eller Missale de Silos er den eldste bevarte kristne bok på papir. Den er en messebok (Missale) og stammer fra året 1151.

Beskrivelse

Formatet er kvarto og missalet består av 157 folia, hvor av bladene 1 til 37 består av papir, og resten av pergament. Strengt tatt er det ikke et regelrett missale: det kombinerer annet stoff slik at man kunne kalle det ey breviarmissale. Eller man kunne betrakte den som en Liber Mysticus.
Missalet er i biblioteket i abbediet Santo Domingo de Silos i nærheten av Burgos i Spania, og kalles Kodex 6. Det er del av en gruppe liturgiske manuskripter for den mozarabiske ritus, som er blitt bevart hos benediktinerne i klosterbiblioteket i Silos til tross for at pave Gregor VII hadde forbudt det i 1080. Det er imidlertid ikke blitt til i klosterets eget scriptorium, men stammer fra klosteret Santa María la Real i Nájera. Byen var den gang innen det kristne territorium, men det antas at papiret for missalet stammer fra den arabiske verden, sannsynligvis fra al-Andalus, det muslimske Spania.

Medieinteresse

I 2013 besiktiget Umberto Eco, som omtaler Silos i din roman Rosens navn, manuskriptet. Besøket fikk bred omtale i spanske medier.
007 Spill

007 Spill er en norsk spillside med gratis nettspill og spilltrailere. Siden ble lansert i 2008 av det da nystartede Oslofirmaet Duplo Media AS. Med over 3400 spill ved lansering var 007spill en av Norges største spillsider i antall spill.
Nettsiden ligger fysisk i Sverige hos firmaet Dimac AB.

Domenenavnet

Nettsiden har domenenavnet 007.no. Det var ikke mulig med tall i norske domenenavn før i 2007. «007.no» var blant de ti mest etterspurte domenene da Post- og teletilsynet trakk rekkefølgen for behandling av søknader om å få disse navnene i juni 2007. Det var 105 søknader om å få 007.no som domenenavn.
Flying Norwegians

Flying Norwegians (etablert 1974 i Bergen) var en norsk rockegruppe, kjent fra flere plateutgivelser.
De besto initielt av Rune Walle (gitar), Gunnar Bergstrøm (trommer), Cato Sanden (vokal), Johannes Torkelsen (bass) og Jarle Zimmermann (piano). Gruppen hadde senere noen utskiftinger, ble oppløst i 1981, og hadde en kortvarig gjenforening fra 1994-1997.
Shinobu Ikeda

Japans herrelandslag

Shinobu Ikeda spilte 1 landskamp for Japans herrelandslag.
Vestre Baray

Vestre Baray (khmer: បារាយណ៍ទឹក​ថ្លា) er et reservoar i Angkor, Kambodsja, som ligger i øst-vest retning like vest for ruinbyen Angkor Thom. Formen er rektangulær og det måler ca. 8 ganger 2,1 kilometer. Vestre Baray er det største reservoaret i Angkor, og vannet holdes inne ved hjelp av store jorddiker. I midten av reservoaret ligger Vestre Mebon, et hindutempel bygget på en kunstig øy.
Byggingen av reservoaret startet trolig i det 11. århundre under Kong Suryavarman I og ble ferdigstilt under hans etterfølger, kong Udayadityavarman II.
De angkorianske ingeniørene som skapte Vestre Baray kan på enkelte steder synes å ha benyttet tidligere konstruksjoner underbyggingen. Den østre diken for eksempel, synes å være en del av en demning som tilhøstre kong Yasovarmans hovedstad, som hadde Phnom Bakheng i sentrum. Andre steder har reservoaret ødelagt eller lagt under vann tidligere byggverk. Under den sørlige diken ligger for eksempel mursteinspyramiden Ak Nam delvis nedgravd. På bunnen vest i reservoaret har arkeologisker funnet grunnmurer, trapper og keramikkskår, noe som tyder på at området var bebodd. En stele funnet i området, fra år 713, gir ytterligere bevis for tidligere bebyggelser. Den beskriver risfelt som ble tilbudt til en dronning Jayadevi.
Tidlige franske eksperter mente Vestre Baray har fungert som en enorm vanntank som ga vann til irrigasjonskanalene i tørre perioder, slik at jorda kunne gi flere avlinger ris hvert år. Mange nyere studier har imidlertid foreslått at reservoaret hovedsakelig hadde symbolske funksjoner, som en stor jordisk representasjon av det hinduistiske Skapelsens Hav, med Vestre Mebon som sitt sentrum.
I dag er er det vann i den vestre enden året rundt, og i regntiden når vannet helt fram til den østre diken.
Med klart og stille vann er reservoaret i dag er et populært sted for bading og båtturer for lokalbefolkningen.
Oculipetilus

Utseende

Middelsstore, slanke, blanke, brunrøde trebukker, dekkvingene kan være mørke med blå metallglans. Antennene er slanke og lengre enn kroppen, det innerste leddet forstørret. Hodet er rundet, pronotum sekskantet med en kraftig pigg midt på hver sidekant. Dekkvingene er avsmalnende bakover, beina middels lange med litt fortykkede lår.

Levevis

Som andre trebukker lever larvene av de fleste artene i død ved. De voksne billene er oftest nattaktive.

Utbredelse

Slekten er utbredt i Brasil.
Aspö (Karlskrona)

Aspö er en øy i Blekinge sørøst i Sverige i Karlskrona kommune i Blekinge län. Her ligger bosetningen Drottningskär og en festning med samme navn, Drottningskär kastell, fra 1600-tallet. Øya har omkring 460 fastboende, med mange flere besøkende om sommeren. Det er gratis fergeforbindelse hver time mellom Aspö og Karlskrona.
Golofa solisi

Utseende

En middelsstor til stor, rødbrun hornbille. Hannen har et langt, krumt horn på hodet og et kraftig, oppoverrettet horn med avrundet spiss på pronotum. Pronotum er svart langs ytterkantene, og hornene er svarte.

Levevis

Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende. De voksne billene kommer gjerne til lys.

Utbredelse

Arten er beskrevet fra Costa Rica.
Lillehammer Olympiske Organisasjonskomité

Lillehammer Olympiske Organisasjonskomité (LOOC, Lillehammer Olympic Organizing Committee) var selskapet som organiserte OL på Lillehammer i 1994.
LOOC ble stiftet i 1988 kort tid etter at Lillehammer ble tildelt vinterlekene. Selskapets struktur varierte i årene opp mot arrangementet, men i 1993 var det eiet av den norske stat (51%), Lillehammer kommune (24,5%) og Norges olympiske komite (24,5%).
Ole Sjetne var LOOCs første leder («OL-president»), mens Gerhard Heiberg overtok ledervervet i oktober 1989. Kronprins Harald var ærespresident de første årene, men sa fra seg vervet da han overtok som konge i 1991.
Regional roamingavtale (Vest-Balkan)

Den regionale roamingavtalen, «Avtale om prisreduksjon for roamingtjenester i offentlige mobilkommunikasjonsnettverk på Vest-Balkan» regulerer roamingkostnadene i landene  Albania, Bosnia og Hercegovina, Kosovo, Nord-Makedonia, Montenegro og Serbia på Vest-Balkan.
Den 4. april 2019, på det andre vest-balkanske digitale toppmøtet i Beograd, signerte vest-balkanske ministre for telekommunikasjon en avtale om å gradvis fjerne alle roamingkostnader i regionen. Avtalen vil tre i kraft fra 1. juli 2019, med reduserte priser. Fra 1. juli 2021 fjernes alle roamingkostnader under konseptet «Roam like at home».

Historie

Tidligere forsøk på å fjerne roamingkostnader inkluderte kun enkeltland, og ikke hele regionen. Kosovos status som en selvstendig stat kompliserte dette. Serbia, Makedonia, Bosnia og Montenegro inngikk en avtale om å redusere prisene på mobiltelefon samtaler i utlandet i 2014. I slutten av juni 2017 ble roamingprisene i Montenegro, Bosnia og Hercegovina, Serbia og Makedonia redusert til 0,19 euro for utgående anrop og EUR 0,05 for innkommende. Den høyeste tillatte prisen for SMS var 0,06 euro og for datatjenester og MMS-meldinger 0,20 euro.
På Sofia-toppmøtet i mai 2018, ble Vest-Balkan-landene enige om å redusere kostnadene for roaming mellom seg. Representanter for landene på Vest-Balkan var samlet i Brussel den 14. desember 2018 for å diskutere den nye regionale roamingavtalen (RRA) på et møte i regi av det regionale samarbeidsråd (RCC).
En regional avtale som muliggjør betydelig lavere roamingavgifter på Vest-Balkan fra juli 2019 ble undertegnet den 4. april 2019, på det 2. vest-balkanske digitale toppmøtet i Beograd.
Alopecosa pulverulenta

Utseende

Alopecosa pulverulenta er lyst brun eller rødbrun, med lysere eller mørkere flekker. Den har en bred langsgående lysere midtlinje over hode-bryst partiet. Den fortsetter på bakkroppen, uten å bli oppbrutt i flekker. Beina er oransjebrune.
Mange av artene i slekten Alopecosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Dayné Peak

Dayné Peak er et pyramideformet fjell, 730 moh., like nordøst for Cape Errera, på sørvestenden av Wiencke Island i Det antarktiske arkipel. Det ble oppdaget av Belgica-ekspedisjonen (1897–99) under ledelse av Adrien de Gerlache og navngitt av Charcots første antarktisekspedisjon (1903–05) etter Pierre Dayné, fjellguide og ekspedisjonsmedlem.
Electrostrymon

Utseende

Middelsstore stjertvinger, bakvingen med én kort og én lang stjert. Oversiden er brun, undersiden lyst brunlig med et smalt, brunt og hvitt siksak-tverrbånd og en oransje flekk ved bakhjørnet.

Levevis

Larvene lever gjerne på busker og trær i familien Anacardiaceae.

Utbredelse

Disse artene lever i Mellom- og Sør-Amerika, fra det sørlige Texas til Brasil. Flere av artene lever i Karibia.
Wikipedia på nynorsk

Wikipedia på nynorsk er et fritt oppslagsverk på nynorsk og en del av Wikipedia-prosjektet.

Bakgrunn

Wikipedia på nynorsk bygger på wikikonseptet. Det vil si at alle som ønsker det kan skrive nye artikler eller endre gamle artikler som de ønsker det. Med andre ord kan en si at Wikipedia på nynorsk er et dugnadsprosjekt mellom flere tusen registrerte brukere og et ukjent antall av uregistrerte brukere. Tilsvarende prosjekter finnes på bokmål og riksmål og på over 200 andre språk.
Alt oppslagsverket publiserer blir lagt ut under en fri dokumentlisens. Det vil hovedsakelig si at alt innhold i Wikipedia på nynorsk kan kopieres, distribueres og brukes fritt; helt uten vederlag – så lenge det går klart frem at kilden til informasjonen er Wikipedia på nynorsk.
Kinesisk Taipei under VM i friidrett 2017

Resultater

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Fort Uitermeer

Fortet idag

En del av fortet brukes nå til lager av provinsens vann- og veivesen som faller under Rijkswaterstaat. I 2007 ble tårnet som holder tilsyn med elven restaurert. Ved tørt vær er det mulig å gå rundt fortet.
På fortet overvintrer tre ulike flaggermusarter: skjeggflaggermus (Myotis mystacinus), brunlangøre (Plecotus auritus) og vannflaggermus (Myotis daubentonii).
Encyklopedi

En encyklopedi (fra gresk ἐγκύκλιος παιδεία, enkyklios paideia, «allmenn dannelse») er et oppslagsverk som inneholder oppslag om menneskelig viten i en utførlighet som oppfyller et dagligdags informasjonsbehov. Det skilles mellom universelle og fagspesifikke encyklopedier. Den første forsøker å fremstille flest mulig kunnskapsområder, mens den siste behandler enkeltområder, men til gjengjeld gjerne betydelig mer utførlig. En encyklopedi inneholder noe lengre og mer utdypende artikler enn et konversasjonsleksikon. Encyklopedier er gjerne sortert alfabetisk og delt inn i artikler. Artiklene i encyklopedier er også gjerne lengre enn oppslagene i en ordbok.
Wikipedia er et eksempel på en meget generell encyklopedi som har som mål å dekke alle emneområder.

Historie

Den eldste fullstendig bevarte encyklopedi går for å være Naturalis historia fra det første århundre etter Kristus. Men grensene mellom forskjellige typer kunnskapsverker var og er flytende. Man kan kanskje innordne encyklopediene mellom lærebøkene på den ene side, og ordbøkene på den andre. Å gjøre en alfabetisk systematikk til et kjennemerke ville være uhistorisk; et encyklopedisk verk kan godt være bygd opp etter en annen metodikk. 
Selve uttrykket «encyklopedi» slo gjennom med den franske Encyclopédie (1751–1780).
Tanken bak en 'encyklopedi' strekker seg altså meget lenger tilbake enn til opplysningstiden og til Frankrike. Men det var særlig da og der at en fornyet iver gjorde seg gjeldende. En del opplysningsfilosofer skrev litteratur og tekster som var kritiske og drøftende, og målet var å få folk til å revurdere sitt syn på aktuelle saker og problemstillinger.
Det var da opplysningsfilosofen og forfatteren Denis Diderot sammen med 200 medarbeidere startet på det omfattende arbeidet med å samle all verdens kunnskap inn i et stort leksikon – en encyklopedi. Disse forfatterne ble kalt encyklopedistene. Arbeidet tok over 30 år og ble solgt i store opplag, først i 1772, under tittelen Encyclopédie, ou dictionnaire raisonné des sciences, des arts et des métiers.
Også britene var tidlig ute med sin Encyclopædia Britannica, som ble utgitt i Edinburgh i Skottland allerede i 1771. Dette var allerede en meget omfattende encyklopedi, hvor særdeles dyktige medarbeidere hadde sammenfattet sin tids viten, især også når det gjaldt naturvitenskap, men også meget omfattende innenfor områder som geografi. Derfor blir Britannica av 1771 utgitt den dag i dag som et meget leseverdig sammendrag av 1700-tallets kunnskap på disse områdene.
Innholdet i opplysningstidens leksikon hadde ofte et kritisk syn på kirken og adelen, eksempelvis Diderot's leksikon som tok stilling for Newton og måtte skrives av anonyme forfattere for å unngå kirkelig forfølgelse. Gjennomført hadde teksten i de tidligste encyklopedier ofte nokså liberale grunntanker.
Xylotrupes socrates

Utseende

En middelsstor til stor (30-40 millimeter), mørkt brunrød hornbille. Hannen har som vanlig for slekten Xylotrupes et fremoverrettet horn på thorax og et krumt horn på hodet, begge kløvet i spissen. Disse hornene er forholdsvis korte hos denne arten.

Levevis

Larvene utvikler seg i råtnende plantemateriale og tar trolig vanligvis to år på utviklingen, de voksne billene lever 2-4 måneder. De voksne hannene kjemper mot hverandre ved hjelp av hornene, hver prøver å vippe motstanderen over på ryggen.
De voksne billene er mest aktive om natten og flyr gjerne til lys.

Utbredelse

Arten lever i Sørøst-Asia (Vietnam, Thailand).
Aleksandr Koltsjak

Biografi

Koltsjak ble født i St. Petersburg, og ble utdannet til en karriere i marinen, i likhet med sin far. Han deltok i den russisk-japanske krig i 1904-05. Han spilte også en rolle i første verdenskrig, og ble viseadmiral i august 1916. De revolusjonen kom i 1917, mistet Koltsjak tittelen, og flyktet til USA.

Den russiske borgerkrig

I denne krigen var Aleksandr Koltsjak en av de fremste lederne for de hvite. Han oppholdt seg lenge i Omsk, før han endte sitt liv i Irkutsk i 1920. I dag står en statue av ham der.
Askespredning

Tillatelse fra fylkesmann

Fylkesmannen kan etter søknad fra person som har fylt 15 år, gi tillatelse til at den som skal sørge for vedkommendes gravferd sprer asken for vinden. Den som har ansvaret for gravferden kan imidlertid se bort fra innvilget søknad og ignorere denne dersom det strider mot vedkommendes tro og overbevisning. Tillatelse kan også gis etter vedkommendes død når det godtgjøres at avdøde ønsket askespredning. Slik tillatelse kan også gis for aske etter barn når nærmeste etterlatte ønsker det.

Søknad og klage

Søknad om askespredning sendes til fylkesmannen i det fylket der asken ønskes spredd.
Fylkesmannens vedtak om askespredning kan påklages til departementet. Klagen sendes til den fylkesmann som har truffet vedtaket.

Askespredning utelukker annen gravferd

Askespredning er et alternativ til gravlegging. De som velger askespredning har ikke mulighet til å få navn og data på gravminne på en kirkegård eller gravlund. 
For å godtgjøre at avdøde ønsket askespredning stilles det strenge krav. Formålet er å sikre at avdøde faktisk ønsket askespredning, og ikke bare overveide det. Se rundskriv F-37/2001.
Det er ikke anledning til å dele asken ved at den spres på ulike steder, eller ved at en del gravlegges og en annen del spres for vinden.
Ved askespredning kan det ikke kreves kirkelig medvirkning.

Sted for askespredning

Askespredning bør som hovedregel kun tillates på åpent hav og i høyfjellet. I rundskriv F-77-1999 utdyper departementet dette ytterligere:
"Det kan være grunn til å gi tillatelse til spredning av aske i fjorder og havområder som har umiddelbar forbindelse med åpen sjø, f.eks. ved enkelte fjorder. (…) Tillatelse til spredning bør allikevel ikke gis dersom det er svært mye fritidstrafikk i området, eller det er strender eller mye bebyggelse i området."
For å sikre at askespredningen foregår på angitt sted og i sømmelige former, kan fylkesmannen sette vilkår for tillatelsen.
Colimavulkanen

Colimavulkanen eller som den også kalles for, volcán de fuego de Colima, befinner seg 3 860 meter over havoverflaten. Dette er i dag den mest aktive vulkanen i Mexico og den har hatt mer enn 40 utbrudd siden 1576. Vulkanen befinner seg ikke i delstaten Colima, men like over grensen til delstaten Jalisco. Det er to fjelltopper på vulkanfjellet. Den eldste ruger 4 330 meter over havoverflaten og den kalles for Nevado de Colima. Denne er ikke aktiv. 5 kilometer lenger sør finner man den 3 860 meter høye Volcán de Colima som er meget aktiv.

Geologisk historie

Colima har vært åsted for vulkansk aktivitet i omtrent 5 millioner år. I den senere pleistocen tidsalder, skjedde det et stort jordskred i fjellet, hvor omtrent 25 km³ med masse beveget seg 120 kilometer og nådde frm til Stillehavet. Et område på 2 200 kvadratkilometer ble dekket med masser fra jordraset. Store ødeleggende sammenbrudd ser ut til å hende om og om igjen med noen få tusen års mellomrom. Kronen (vulkankjeglen), som befinner seg inne i krateret, har antageligvis blitt dannet av en kombinasjon mellom jordskred og store utbrudd. Det bor rundt 300 tusen mennesker i en avstand av 40 kilometer fra vulkanen. Siden vi kjenner en del fra historien, og den befinner seg så nære et tett befolket område, så taes det stadig prøver av den.

Siste aktiviteter

I de senere år har det vært ofte temporære evakueringer av innbyggere i landsbygder som befinner seg tett opp til vulkanen på grunn av dens truende oppførsel. Uttbrudd har skjedd i 1991, 1998–1999 og fra 2001 frem til nå. Tyktflytende lava blir presset og det dannes en «lavakuppel» som av og til fører til større eksplosjoner og det kan bli dannet pyroklastiske skyer eller flommer som igjen vil påvirke omgivelsene med aske og lavarester.
Det største utbruddet på flere år skjedde den 24. mai 2005. En sky av aske steg 3 kilometer opp fra vulkanen og satellittmålinger viser at asken spredde seg over et område på 200 kilometer vest for vulkanen i timene etter utbruddet. Pyroklastiske flommer beveget seg 4 til 5 kilometer fra åpningen og lavastein beveget seg 3 til 4 kilometer. Myndighetene satte opp sperreområder 6.5 kilometer fra foten av vulkanen. Den 7. juni 2005 kom der et nytt utbrudd og dette er det kraftigste utbruddet på flere tiår. Røykskyer rakk opp til 5 kilometer fra kraterkanten, noe som førte til evakuering av minst 3 nabolandsbyer.
Phyxelididae

Utseende

Små til middelsstore (3,5-15 mm), brunlige, langbeinte edderkopper. De har åtte øyne som omtrent er ordnet i to tverr-rader.

Levevis

Disse artene spinner litt uregelmessige matte- eller traktformede fangstnett av såkalt cribellat silke, som er fintrådet og bølgete. I motsetning til mange andre edderkoppers cribellate silke er den produsert av denne familien også klebrig. Familien finnes særlig i høytliggende skoger.

Utbredelse

De aller fleste artene lever i den østlige delen av Afrika inkludert Madagaskar. Dessuten er familien kjent fra det østlige middelhavsområdet (Tyrkia og Kypros) og fra Borneo og Sumatra.
Scituate (Massachusetts)

Geografi

Scituate ligger på 42°11'21"N
I henhold til USAs statistiske byrå har den et totalt areal på 12,5 km². 
Byen er kjent som stedet hvor radiostasjonen WRUL hadde sine kraftige kortbølgesenderne.
Ordenen den italienske solidaritets stjerne

Ordenen den italienske solidaritets stjerne (italiensk: Ordine della Stella della Solidarietà Italiana) er en italiensk orden. Den ble innstiftet 27. januar 1947 til belønning særlig av utenlandsboende italienere og utledninger som ytt bidrag til Italias gjenoppbygning etter den andre verdenskrig. Ordenen tildeles nå til italienske borgere som bor utenfor landet og til andre lands borgere for fremme av Italias omdømme. Italias president er ordenens stormester. Ordenen administreres av et ordensråd på fem medlemmer, ledet av Italias utenriksminister. Ordenen den italienske solidaritets stjerne rangerer som nummer fire av Italias ordener.

Tildeling

Ordenen den italienske solidaritets stjerne ble tildelt i beskjedent omfang inntil 1978, da tildeling av ordenen ble innstilt. Tildeling ble gjenopptatt i 2002. Det er totalt utnevnt 1031 storoffiserer, 4200 kommandører og 8654 riddere. Ordenen kan tildeles italienske, såvel som utenlandske statsborgere.

Norske innehavere

Vibeke Løkkeberg er innehaver av riddergraden av Ordenen den italienske solidaritets stjerne.
Siksjön

Siksjön er en innsjø sørøst i Herjedalen i Sverige. Siksjön er ca 10 km lang, men bare ca en km bred, og er kilde for Voxnan. Siksjön ligger langs E45.
A Kind of Magic (sang)

«A Kind of Magic» er en sang av det britiske rockebandet Queen, skrevet av Roger Taylor som ble sluppet 17. mars 1986. Nummeret ble skrevet for filmen Highlander, som Queen satte musikk til. Uttrykket «a kind of magic» brukes av Christopher Lambert i filmen, og det etterlot et så sterkt inntrykk hos Taylor at han ble inspirert til å skrive en sang rundt dette. I teksten er det også flere andre referanser til filmen, som uttrykkene «one prize, one goal» og «no mortal man». 
Opprinnelig gjorde Queen et opptak av sangen med en rockmix som skulle brukes i filmens sluttsekvens. Senere mikset Freddie Mercury om sangen, så den ble mer pop-aktig enn i filmen, for albumet A Kind of Magic.
Sangen nådde Topp 10 i Storbritannia i 1986 og var en populær sang på bandets turne samme året (som var bandets siste med alle fire medlemmene).